የግድቡን ጥናት የሚያካሂደውን ደርጅት የሚመርጥ ጉባኤ ተጀመረ
– በታላቁ የህዳሴ ግድብ ላይ ተጨማሪ ጥናት የሚያካሂደውን አማካሪ ደርጅት ለመለየት የሚያስችል ጉባኤ በአዲስ አበባ ተጀመረ፡፡ለ5ኛ ጊዜ በሚካሄደው የብሄራዊ ኮሚቴ ጉባኤ ላይ ኢትዮጵያ፣ ግብጽና ሱዳን እየተወያዩ ነው።የሶስቱ ሀገራት መሪዎች ከሁለት ሳምንት በፊት በሱዳን ካርቱም የደረሱበትን የመርሆ ስምምነት መሠረት ባደረገ መንገድ አማካሪ ድርጅቱ እንደሚመርጥ የግብጽ፣ የኢትዮጵያና የሱዳን የውሃ ጉዳይ ሚንስትሮች ገልጸዋል።በብሄራዊ ኮሚቴ ጉባኤ ላይ ዲፕሎማቶች፣ ምሁራንና የቴክኒክ ኮሚቴ አባላት እየተሳተፉ ይገኛሉ።ጉባኤው በሁለት ቀናት ምክክሩ በህዳሴው ግድብ ላይ ተጨማሪ ጥናት የሚያደርገውን ኩባንያ ይመርጣል ተብሎ ይጠበቃል።